Живко Лазаров
Дълго очакване

chitanka.info

Толкова дълго, дълго те чаках!

Душата ми скитник, препускаше луднала.

Скришом по мъжки, самотно проплаквах,

с чаша коняк, до камината в ъгъла.

Очите ми снимаха градските пътища.

Бленувах те жадно. Рисувах те мислено.

Нощем те виждах в цветните сънища

и само това ми изглеждаше смислено.

И ти се яви! Мартенски хубава!

Жадувана, страдана, моя мечта!

И намери покой душата ми щурава.

А твоя живот, стана моя съдба.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.